Paris Hilton a cunoscut iubirea, după ce a fost agresată de iubiți în trecut: "Am fost sugrumată și lovită“.
La 39 de ani, Paris Hilton îţi spune că abia recent a cunoscut iubirea. Paris este model, actriţă, cântăreaţă şi femeie de afaceri. Carter Reum are aceeaşi vârstă ca Paris şi este autor şi antreprenor.
Săraca fată bogată. Paris Hilton a mărturisit în trailerul documentarului ei că a fost abuzată încă de pe vremea când era la şcoală, iar acele traume au făcut-o să creadă că agresiunea este un lucru normal. Paris mărturiseşte că 5 dintre foştii ei iubiţi au avut un comportament agresiv."Am fost sugrumată, lovită şi bruscată, am avut momente pe care niciun om nu ar trebui să le trăiască“, spune cântăreaţa. Ea a fost logodită de 2 ori, însă nu s-a căsătorit niciodată.Acum e fericită cu actualul ei iubit, Carter, și spune că a aflat, în sfârșit, ce e iubirea. Frumoasa Paris Hilton lansează pe 14 septembrie documentarul "This is Paris“, în care vrea să le arate fanilor o cu totul altă persoană decât rolul pe care îl interpretează de obicei în public."Am creat acest brand, această persoană şi acest caracter şi am rămas blocată la ea de atunci“, mărturisește ea.Uite trailerul documentarului: